EIC สุดเจ๋ง!Q2 กำไรโตกว่า 30 เท่าตัว หลังรับรู้รายได้จากการขายหุ้น สมาร์ท แทรฟิค
EIC สุดเจ๋ง! Q2 กำไรโตกว่า 30 เท่าตัว มาที่ 23.73 ลบ. จากปีก่อนมีกำไร 0.70 ลบ. หลังรับรู้รายได้จากการขายหุ้น สมาร์ท แทรฟิค-ส่วนแบ่งกำไรจากเงินลงทุนในบริษัทร่วมเพิ่มขึ้น ด้าน 6 เดือนแรกพลิกขาดทุนอยู่ที่ 56.74 ลบ. จากปีก่อนมีกำไร 0.62 ลบ
15 ส.ค. 2559

บริษัท อุตสาหกรรม อีเล็คโทรนิคส์ จำกัด (มหาชน) หรือ EIC รายงานผลการดำเนินงานไตรมาส 2/59 สิ้นสุดวันที่ 30 มิ.ย.59 (รวมบริษัทย่อย) มีผลกำไรสุทธิ 23.73 ล้านบาท หรือมีกำไรสุทธิ 0.035 บาทต่อหุ้น เพิ่มขึ้น 3,290% จากช่วงเดียวกันของปีก่อนที่มีกำไรสุทธิ 0.70 ล้านบาท หรือมีกำไรสุทธิ 0.0015 บาทต่อหุ้น
ทั้งนี้ผลการดำเนินงานในไตรมาสดังกล่าวมีกำไรเพิ่มขึ้นเนื่องจากบริษัทขายหุ้นของ สมาร์ท แทรฟิค จำนวน 391,800 หุ้น และรับรู้รายได้จำนวน 16.98 ล้านบาท และมีส่วนแบ่งกำไรจากเงินลงทุนในบริษัทร่วมเพิ่มขึ้น
อย่างไรก็ตาม ผลการดำเนินงานช่วง 6 เดือนแรกมีขาดทุนสุทธิ 56.74 ล้านบาท หรือ 0.085 บาทต่อหุ้น จากช่วงเดียวกันของปีก่อนที่มีกำไรสุทธิ 0.62 ล้านบาท หรือ 0.0013 บาทต่อหุ้น